paragraph_text: Osim glavnog grada Bairikija, Betio je jedno od rijetkih mjesta u državi koje je od 1957. do 1964. imalo poštanski ured i time izravni poštanski promet s ostatkom svijeta. Unatoč ukidanju poštanskog ureda, naselje 1970-ih doživljava gospodarski procvat zahvaljujući turizmu i ugostiteljstvu. Početkom 1980-ih Betio je cestovno spojen s glavnim gradom, što dovodi do razvoja trgovine i prometa. Početkom 1990-ih u planu je bila izgradnja ceste do usamljenog otoka Bikemana radi pružanja bolje turističke ponude, ali zbog nedostatka sigurnosti i stabilnosti same konstrkucije, izgradnja je otkazana.